In 2013 verwerf hy sy nagraadse sertifikaat in Onderwys aan Unisa en in 2014 'n B.Ed Honneursgraad (Cum Laude).
Hy het begrip vir die geweldige invloed wat ‘n gelowige onderwyser op leerlinge se lewens het en het vroeg in sy onderwysloopbaan tot die besef gekom dat onderrig nie apart en afgesonder van die Woord van die Here kan geskiet nie. Onderrig vanuit die skrif moet normatief wees, ‘n Bybelse begronding hê, en moet primêr by die ouerhuis begin.
Mnr Combrink glo dat privaat Christelike onderwys die enigste weg is waar hy sy toekoms in die onderwys sien. Sedert Mei 2016 staan mnr. Combrink aan die stuur van sake by Akademie Reformia.
Hy sien die pad waarop die Here hom gelei het, deur die wildtuin, en die lesse by openbare skole, as voorbereiding op die taak waartoe die Here hom nou geroep het.
Hy bely ook soos in 1 Tim 6:12 “stry die goeie stryd van die geloof, gryp na die ewige lewe, waartoe jy ook geroep is en die goeie belydenis voor baie getuies afgelê het”.